Държавен вестник, бр. 27, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  27
(2) Председателят на комисията ежемесечно 
представя отчет за дейността на комисията до 
директора на НЗОК, в който се дава обобще­
на информация, като се описват разгледаните 
преписки с техните входящи номера и предло­
женията на комисията по тях. 
(3) По реда на тези правила се разглеждат 
и искания по чл. 5 на лица, осигурени в друга 
държава членка, и членовете на техните семей­
ства, които пребивават в Република България 
и са регистрирани в НЗОК с Удостоверение за 
регистрация на членовете на семейството на 
осигуреното лице и за актуализиране на спи­
съците (формуляр Е 109) или Удостоверение 
за регистрация на пенсионери и членове на 
техните семейства и актуализиране на списъка 
(формуляр Е 121).
Раздел ІІІ
Правила за дейността на Комисията в ЦУ на 
НЗОК за разглеждане на искания за възстановя­
ване на разходи на лица, получили медицинска 
помощ в чужбина по чл. 34 от Регламент (ЕИО) 
574/72 и по двустранни спогодби/договори
Чл. 21. (1) Комисията по чл. 4, т. 2 разглежда 
искания по реда на чл. 34 от Регламент (ЕИО) 
№ 574/72 на постъпилите в НЗОК:
1. заявления на здравноосигурени лица 
съгласно чл. 33, ал. 1 ЗЗО за възстановяване 
на разходи за получена спешна и неотложна 
медицинска помощ при престой в друга дър­
жава – членка на Европейския съюз;
2. справки за ставките за възстановяване на 
обезщетения в натура (Е126) за медицинска 
помощ, оказана в България на осигурено лице 
от друга държава членка срещу заплащане.
(2) Комисията по чл. 4, т. 2 разглежда ис­
кания на постъпилите в НЗОК заявления на 
здравноосигурени лица съгласно чл. 33, ал. 1 
ЗЗО за възстановяване на разходи за получена 
медицинска помощ при престой в друга дър­
жава, с която Република България е подписала 
договор/спогодба за социално осигуряване.
Чл. 22. (1) Преписките по чл. 21, ал. 1, т. 1 
и ал. 2 постъпват в ЦУ на НЗОК и се завеждат 
в деловодната система на НЗОК.
(2) Оригиналите на преписките по чл. 21, 
ал. 1 и 2 се предават на комисия, наричана по-
нататък „комисията“, за разглеждане по реда 
на тези правила.
Чл. 23. (1) Комисията се състои от предсе­
дател, зам-председател, технически сътрудник, 
девет постоянни и петима резервни членове, 
определени със заповед на директора на НЗОК. 
(2) Постоянните членове на комисията са 
служители на ЦУ на НЗОК, като задължително:
1. двама от тях са от дирекция „Договаряне, 
методология и контрол на болничната медицин­
ска помощ“ с придобито висше образование с 
образователно-квалификационна степен „магис­
тър“ по професионално направление „Медицина“;
2. двама – от дирекция „ Договаряне, методо­
логия и контрол на извънболничната медицинска 
помощ“ с придобито висше образование с обра­
зователно-квалификационна степен „магистър“ 
по професионално направление „Медицина“;
3. един – от дирекция „Лекарствена полити­
ка“ с придобито висше образование с образова­
телно-квалификационна степен „магистър“ по 
професионално направление „Медицина“ или 
„магистър-фармацевт“;
4. двама – от дирекция „Бюджет и финансови 
параметри“ с придобито висше икономическо 
образование;
5. един – от дирекция „Европейска инте­
грация и международно сътрудничество“ с 
придобито висше юридическо образование;
6. един – от отдел „Правен“ с придобито 
висше юридическо образование.
(3) Резервните членове на комисията са по 
един служител от изброените в ал. 2 дирекции на 
ЦУ на НЗОК и са със съответното образование;
(4) Дейността на Комисията се подпомага 
от технически сътрудник, определен със запо­
ведта по ал. 1.
(5) Председателят на комисията е с придо­
бито висше икономическо образование.
(6) При отсъствие на председателя на коми­
сията той се замества от заместник-председателя 
или упълномощен от председателя постоянен 
член на комисията. При отсъствие на постоянен 
член на комисията той се замества от резервния 
член от съответната дирекция. 
Чл. 24. (1) Необходими документи за раз­
глеждане на заявления по чл. 21, ал. 1, т. 1 и 
ал. 2 са:
1. писмено заявление по образец, утвърден от 
директора на НЗОК, от заинтересованото лице 
или от негов родител/настойник/попечител/
пълномощник, наричано по-нататък „титуляр 
по заявлението“;
2. копие от документ за самоличност на 
лицето, ползвало помощта, и/или титуляря по 
заявлението и копие от задграничен паспорт 
за малолетни лица;
3. оригинали на платежните документи с 
легализиран превод, срещу които е заплатена 
получената медицинска помощ;
4. копие на медицинска документация с 
легализиран превод, описваща заплатената ме­
дицинска помощ и периода на извършването є; 
5. копие от документ, издаден от банката 
в потвърждение на данните за личния IBAN 
номер на банкова сметка в български левове, 
на името на титуляря по заявлението;
6. пълномощно от лицето, ползвало меди­
цинската помощ, упълномощаващо лицето, 
което подава заявлението (в случаите, когато 
са различни);
7. удостоверение за наследници от титуля­
ря по заявлението – представя се в случаите, 
когато лицето, ползвало медицинска помощ 
на територията на друга държава членка, е 
починало.